שים לב! חשוב ביותר!

המידע להלן, בדבר עמדת ההלכה בנושא המתת חסד ובדבר חוק החולה הנוטה למות, שחוקק בדצמבר 2005, יועבר רק אחרי המשפט המבוים!

אין צורך לחלק דפים לתלמידים.

העברת הנושא מבחינת דרכי הוראה, דיונים קבוצתיים / כיתתיים ומשך הזמן שיוקצב לנושא הינם לשיקול דעתך, בהתאם לכיתות השונות שלך!

**עמדת ההלכה:**

פוסקי הלכה רבים קבעו כי המקרב מותו של אדם נחשב כמי ששופך דמים.

לדוגמה: **הרמב"ם בהלכות רוצח פרק ב הלכה ז'** קובע כי "אחד, ההורג את הבריא או את החולה הנוטה למות ואפילו הרג את הגוסס נהרג עליו..."

גם **השולחן ערוך בכרך יורה דעה** קובע כי " (א) הגוסס הרי הוא כחי לכל דבר…

**ערוך השולחן בכרך יורה דעה** נותן טעם לדבר – "אסור לנו לעשות דבר המקרב מיתתו של אדם כי העולם ומלואו - של הקב"ה וכך רצונו יתברך .." תהליך החיים והמיתה של אדם הם בידי האל ואם רצונו של האל הוא כזה הרי שאין להתערב בכך.

עד כאן עולה בבירור כי אין לבצע כל פעולה שגורמת למותו של אדם אשר עדיין חי.

דבר אחד כן מותר לעשות- להסיר דבר המונע את יציאת הנפש.

במה דברים אמורים? כאשר קיימים מכשירים חיצוניים אשר ממשיכים להחזיק את החולה בחיים והם הדבר היחיד המחזיק אותו בחיים, הרי שמותר להסיר את המכשירים המונעים את המוות. אם האדם בעצם כבר מת והדבר היחיד אשר מחזיק אותו בחיים הם אותם מכשירים הרי שמותר להסירם. לדוגמה: מכונות הנשמה.

כך קובע **השו"ת הציץ אליעזר-** "כשהנשמה אינה רוצה לצאת כל כך מהר ואין שום דבר המונעה מלצאת אלא שלא הגיע זמנה אז אין לעשות כל הדברים הללו לקרב מיתתו, אבל כשהנשמה רוצה לצאת אלא שיש דבר המונעה מלצאת אז מותר להסיר הדבר המונע לנשמה מלצאת, שאין זה מקרב מיתתו, שאם לא היה הדבר ההוא הייתה יוצאת..אין זה נקרא מקרב מיתתו בהיות שאם לא היה הדבר ההוא הייתה יוצאת ולפי זה מותר גם להסיר מהחולה מכשיר ההנשמה מגופו גם אם הדבר כרוך בעשיה של "קום ועשה" בהיות הנשמה רוצה לצאת אלא שהמכשיר הזה מונע אותה מכך."

**חוק החולה הנוטה למות, התשס"ו-2005**

[חוק](http://he.wikipedia.org/wiki/%D7%97%D7%95%D7%A7) שמטרתו להסדיר את זכויותיו של ה[חולה](http://he.wikipedia.org/wiki/%D7%97%D7%95%D7%9C%D7%94) הנוטה למות ב[ישראל](http://he.wikipedia.org/wiki/%D7%99%D7%A9%D7%A8%D7%90%D7%9C), כולל הזכות לדרוש טיפול רפואי, להימנע מקבלת טיפול רפואי ולהפסיק מתן טיפול רפואי אשר החל. החוק נודע כחוק שהתיר [המתת חסד](http://he.wikipedia.org/wiki/%D7%94%D7%9E%D7%AA%D7%AA_%D7%97%D7%A1%D7%93) בישראל.

אחת ממטרות החוק הינה מתן הגנה משפטית לרופאים שיבצעו [המתה פאסיבית](http://he.wikipedia.org/w/index.php?title=%D7%94%D7%9E%D7%AA%D7%94_%D7%A4%D7%90%D7%A1%D7%99%D7%91%D7%99%D7%AA&action=edit&redlink=1) בחוליהם, בהתאם לכללים הקבועים בחוק [[1]](http://www.health.gov.il/download/forms/a3159_mk07_08.pdf).

החוק מאפשר לכל אזרח, עוד בעת שהוא [בריא](http://he.wikipedia.org/wiki/%D7%91%D7%A8%D7%99%D7%90%D7%95%D7%AA), לקבוע את האופן שבו יטופל במידה ויהיה במצב של חולה נוטה למות אשר אינו מסוגל להביע את רצונו, זאת באמצעות הנחיות מקדימות או מינוי מיופה כוח. החוק בא לתקן מצב חוקי אשר היה קיים עד לחיקוקו ולפיו זירוז מותו של אדם נוטה למות, בין במעשה ובין במחדל, נכלל בהגדרת "[הריגה](http://he.wikipedia.org/wiki/%D7%94%D7%A8%D7%99%D7%92%D7%94)" לפי הוראות [חוק העונשין](http://he.wikipedia.org/wiki/%D7%97%D7%95%D7%A7_%D7%94%D7%A2%D7%95%D7%A0%D7%A9%D7%99%D7%9F) ועל כן היעתרות לבקשת חולה נוטה למות לחדול מן הטיפול בו ולאפשר את מותו, הצריכה פניה ל[בתי המשפט](http://he.wikipedia.org/wiki/%D7%91%D7%99%D7%AA_%D7%9E%D7%A9%D7%A4%D7%98).

עוד לפני החוק, היו מקרים בהם אישר בית המשפט לחולים הנוטים למות ומשפחותיהם, למנוע הארכת חיים באופן מלאכותי. הצעת החוק נוסחה על ידי ועדה רב-תחומית אשר בין חבריה נימנו אנשי רפואה, דת, משפט ופילוסופיה ובראשה עמד פרופסור [אברהם שטינברג](http://he.wikipedia.org/wiki/%D7%90%D7%91%D7%A8%D7%94%D7%9D_%D7%A9%D7%98%D7%99%D7%A0%D7%91%D7%A8%D7%92). החוק הובא לאישור הכנסת ב[דצמבר](http://he.wikipedia.org/wiki/%D7%93%D7%A6%D7%9E%D7%91%D7%A8) [2005](http://he.wikipedia.org/wiki/2005).

החוק מאפשר ל[רופא](http://he.wikipedia.org/wiki/%D7%A8%D7%95%D7%A4%D7%90) או ל[אפוטרופוס](http://he.wikipedia.org/wiki/%D7%90%D7%A4%D7%95%D7%98%D7%A8%D7%95%D7%A4%D7%95%D7%A1) של החולה לבצע המתה פאסיבית של "חסויים" (הסובלים זה זמן רב ממוגבלות שכלית או נפשית כך ש"באופן קבוע אינם יכולים לדאוג לענייניהם", ולא הותירו אחריהם הנחיות באשר לדרך הטיפול בהם) אף אם הללו מביעים את התנגדותם לכך, בכפוף לאישורה של ועדה פנימית שימנה המוסד הרפואי בו החולה מאושפז, ושתורכב מ-4 רופאים, אחות, עובד סוציאלי או [פסיכולוג](http://he.wikipedia.org/wiki/%D7%A4%D7%A1%D7%99%D7%9B%D7%95%D7%9C%D7%95%D7%92), [פילוסוף](http://he.wikipedia.org/wiki/%D7%A4%D7%99%D7%9C%D7%95%D7%A1%D7%95%D7%A3) או אתיקן, [משפטן](http://he.wikipedia.org/wiki/%D7%9E%D7%A9%D7%A4%D7%98%D7%9F) ואיש דת בהתאם לדתו של החולה. על החלטות הוועדות הללו ניתן יהיה לערער בפני "ועדה ארצית" שימנה מנכ"ל [משרד הבריאות](http://he.wikipedia.org/wiki/%D7%9E%D7%A9%D7%A8%D7%93_%D7%94%D7%91%D7%A8%D7%99%D7%90%D7%95%D7%AA), ועל החלטות זו ניתן יהיה לערער בפני [בג"ץ](http://he.wikipedia.org/wiki/%D7%91%D7%92%22%D7%A5) [[2]](http://www.health.gov.il/Download/pages/16914107.pdf).

כמו כן, החוק מאפשר לרופא לקבוע (בכפוף להיוועצות במומחים) כי חולה נמצא בשלב סופני בו נותרו לו פחות משבועיים לחיות. לאחר קביעה זו רשאי הרופא, במקרה של מצב חירום רפואי המצריך טיפול דחוף דוגמת ניתוח, שלא לטפל בחולה ולהניח לו למות, אלא אם ידוע לו כי החולה מבקש להאריך את חייו [[3]](http://www.health.gov.il/download/forms/a3159_mk07_08.pdf).